《和臧奎秋夜书怀》
宋代·魏野

林中独坐欲中宵，落叶纷纷触坏袍。
月影渐移蛩韵急，露华初上鹤声高。
四时催老秋偏感，万事萦心夜更劳。
犹赖清风知我意，频吹庭竹助萧骚。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。